**Извештај о реализацији Развојног плана**

**за школску 2018/19 годину.**

Евалуацијом активности у области Школски програм и Годишњи план рада школе напредак је уочен у припреми школске 2018/2019. године, што се огледа кроз следеће показатеље:

-испоштовани су сви законски прописи за структуру и садржај ШП и ГПР

-откуцани су сви школски програми од првог до осмог разреда за период 2018-22.год; табеле су проширене стандардима образовних постигнућа и начинима провере а за први и пети разред уведени су исходи у образовању.

-поред редовне наставе, унети су и бројни садржаји ваннаставних активности: додатна,

допунска, секције, СНА, ЧОС

Као и ранијих година, наши ученици су остварили запажене резултате на свим нивоима такмичења, а и остварени су изнад просечни резултати на завршном испиту на нивоу општине,округа и републике. Собзиром на образовну структуру родитеља ови резултати су добри али не и најбољи у статистичкој анализи.

-Унапређен је рад кроз већу примену информационо-комуникационих технологија (два одељења су у програму дигиталне учионице) . У јуну је још 21 наставник прошао обуку за дигиталну учионицу.

Међутим у области Настава и учење дошло је до пада квалитета:

- изостала је примена разноврсних облика рада у реализацији наставе (угледни часови, отворени, међупредметног повезивања, „мапе ума“, презентације, предавање, трибине, радионице...) Реализовано је 9 угледних часова и то и углавном у реализацији интерног стручног усавршавања.

-Нису реализоване систематске посете часовима уз педагошко инструктивни рад стручних сарадника планиране са циљем снимања евалуације и оцењивања ученика. На молбу директора школе надзор је померен за друго полугодиште, што касније стручна служба није уклопила у већ планиране активности ( теститање будућих првака, тестирање ученика осмог разреда за професионалну орјентацију, пробни завршни....) Само наставница физике је доставила критеријуме оцењиваља до краја школске године.

- Побољшан је рад код неких Стручних већа у вођењу записника са својих састанака али увидом у записнике није унапређен рад Стручних веће анализама успеха и предлозима мера за унапређење истог ( након иницијалних тестирања, класификационих периода и завршног испита).

На основу детаљне анализе документације за област Образовна постигнућа ученика

дошли смо до закључка да:

-ученици наше школе остварују задовољавајући степен постигнућа на пробном завршном и завршном испиту

-ученици су обухваћени додатном и допунском наставом

-урађени су ИОП за све ученике којима је потребна додатна подршка

- реализоване су бројне манифестације по Годишњем плану рада школе.

Школа има добру сарадњу са локалном самоуправом и организацијама и увек се одазива у обележавању бројних догађаја и културних манифестација.

Повећана је безбедност и сигурност ученика у школи кроз:

* усаглашавање постојећих правилника и нових Закона, Правилника и Протокола.
* Низа предавања на више тема ризичног понашања
* Појачаног дежурства у школи

У области Организација рада школе и руковођење остварени су следећи циљеви и задаци:

-обезбеђено је несметано одвијање наставе по Закону о основном образовању (Сл.

гласник РС, 55/2013) у потпуности

- имамо довољан број извршилаца и добру квалификациону структуру

- имамо 100% стручно заступљену наставу и простор који испуњава нормативе

-школска библиотека поседује довољан број књига, савременанаставна средства (паметна табла, БИМ пројектор, видео, компјутере, интернет, лап-топ, нова пројекциона платна, графоскопе...)

-приправници се континуирано уводе у посао у складу са ЗОСОВ-ом

-јасно наглашене обавезе и одговорности запослених Правилником о систематизацији

и организацији радних места и Кућним редом школе за ученике, наставнике, помоћно

особље, родитеље и странке

-директор поставља јасне захтеве запосленима у вези са задатком/очекиваним променама у раду, нарочито у спровођењу безбедносних мера за ученике због спречавања вршњачког насиља и дежурства

-формирана су стручна тела и тимовии

-директор ефикасно и ефективно руководи радом Наставничког већа

-директор учествује у раду стручних тимова

-остварена је заједничка сарадња са ОШ „Светозар Марковић“, ШОСО „Вукашин Марковић“ и школом за образовање глуве и наглуве деце, што ће се и даље развијати ка другим школама

- припремљена је документација за конкурисање за пројекте

- школа је добила више донација

Остварено је значајно побољшање у опремљености и естетском изгледу школе :

-уређенје простор у школи: школско двориште, атријум,свечана сала, учионице

- школа је опремљена најнеопходнијим наставним средствима

-унапређено је информисање локалне заједнице о раду школе путем фејзбук странице и опторених врата школе и школским свечаностима.

- постављањем добре интернет мреже биће омогућен рад дигиталних учионица

-достављани су подаци о раду школе Школском одбору и Школској управи

-вођен је летопис школе

-формиран је“ Кутак за родитеље“

-родитељи су на примерен начин и благовремено обавештавани о ативностима у школи и укључивани у рад Тимова.

-више се радило на програмима сарадње са локалном самоуправом, програм социјалне заштите, здравствене заштите и сарадње са породицом

- целокупна школа је постала отворена за културне и спортске манифестације

**Препоруке:**

У наредној школској години акценат ће се ставити на:

-даљем повезивање Стручних већа у тематском планирању – израда листа тема и већи број корелативних угледних часова

-иновирање Школског програма на основу наставе орјентисане ка исходима и интересовања и потреба ученика

-изради критеријума оцењивања

-превазилажењу недостатака традиционалне наставе кроз примену адекватних дидактичко -методичких решења

- прилагођавању рада на часу васпитно-образовним потребама ученика, осавремењавању наставног процеса и његовом прилагођавању потребама и могућностима ученика

-стицању трајнијих и практично примењивих знања

У наредном периоду изузетна пажња ће се поклањати личном, социјалном и професионалном развоју у складу са потребама, интересовањима и могућностима ученика.

-неговању међуљудских односе кроз тимски рад

- Израдити писане процедуре о раду сваког тима појединачно као и корацима у поступању у циљу пружања адекватне подршке свим ученцима

-наставићемо са оплемењивањем школског простора ученичким радовима

-плански укључивати родитеље у живот и рад школе

-унапређивати рад Ученичког парламента, посебно у области насиља

-пратити реализацију програма сарадње са родитељима, локалном самоуправом и

другим установама и организацијама

У наредном периоду у школи развијати праведно, транспарентно и демократично руковођење са већим степеном одговорности у менаџменту школе, које ће допринети повећању ефикасности и успешности остваривања постављених образовних циљева, али и континуирано спровођење самовредновања и вредновања рада школе.

Један од циљева ове области је и успостављање сарадње са другим школама у земљи и региону да би наши ученици и запослени размељивали своје вештине и искуства и дружила се кроз заједничке спортске и културне манифестације.

Праћење конкурса за донације и конкурисање за санацију мокрог чвора и фасаде школе.

Побољшати евидентирање и систематизовање података ради унапређивања ефикасности школе. Показатељи и инструменти су део редовних и циљаних смоевалуација које ће прати тим за самовредновање као и тим за развојно планирање. Показатељи који имају високу релевантност за развој инклузивности и код којих на основу законских и подзаконских аката, очекујемо веће промене је партиципација родитеља и ученика у процесу планирања наставе и наставних циљева и доношењу одлука. Такође актуелна су питања безбедности и дискриминације у школском окружењу. Ови индикатори се ће пратити током године чешће.

Руководилац стручног Актива за развојно планирање

Славица Мартиновић